CELEX: 62014TN0412
Language: da
Date: 2014-06-06 00:00:00
Title: Sag T-412/14: Sag anlagt den 6. juni 2014 — Larko mod Kommissionen

1.9.2014   
            
            
               DA
            
            
               Den Europæiske Unions Tidende
            
            
               C 292/47
            
         Sag anlagt den 6. juni 2014 — Larko mod Kommissionen
   (Sag T-412/14)
   2014/C 292/58
   Processprog: græsk
   
      Parter
   
   
      Sagsøgere: Larko Geniki Metalleftiki kai Metallourgiki A.E. (Athen, Grækenland) (ved advokaterne I. Drillerakis, E. Triantafillou, G. Psaroudakis, E. Rantos og N. Korogiannakis)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagsøgeren gives medhold i det hele.
            
         
               —
            
            
               Kommissionens afgørelse af 27. marts 2014 [SG-Greffe(2014) D/4628/28/03/2014] vedrørende salg af visse af sagsøgerens aktiver (nr. SA.37954(2013/N) annulleres.
            
         
               —
            
            
               Europa-Kommissionen tilpligtes at betale sagsøgerens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende vedrørende Kommissionens tilsidesættelse af artikel 41 i chartret om grundlæggende rettigheder. Sagsøgeren gør gældende, at der ved vedtagelsen af den anfægtede retsakt er sket en tilsidesættelse af en væsentlig formforskrift for udstedelse som følge af den manglende forudgående høring af sagsøgeren.
            
         
               2.
            
            
               Andet anbringende vedrørende Kommissionens tilsidesættelse af artikel 108, stk. 2, TEUF og artikel 14 i forordning (EF) nr. 659/99 (1). Sagsøgeren gør gældende, at Kommissionen har anlagt et åbenbart urigtigt skøn, idet den fastslog, at der ikke foreligger økonomisk kontinuitet mellem sagsøgeren og køberen af sagsøgerens aktiver inden for rammerne af »privatiseringsplanen«.
            
         
               3.
            
            
               Tredje anbringende vedrørende tilsidesættelse af artikel 296, stk. 2, TEUF. Sagsøgeren gør gældende, at den anfægtede retsakt ikke er tilstrækkeligt begrundet hvad angår den manglende økonomiske kontinuitet, navnlig med hensyn til a) værdien af de solgte aktiver, b) den omstændighed, at arbejdskontrakterne ikke kan overføres, og c) det økonomiske rationale bag salget.
            
         
      (1)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 (EFT L 83, s. 1).